‘आप’ शिक्षकों व मजदूरों के हक की लड़ेगी लड़ाई
आम आदमी पार्टी (आप) के प्रदेश संयोजक आलोक अग्रवाल ने कहा है कि मप्र में शिक्षकों और श्रमिकों को दिल्ली राज्य से आधा वेतनमान दिया जा रहा है। इन वर्गों की लड़ाई प्रदेशभर में आप पार्टी लड़ेगी। अग्रवाल ने रविवार को पार्टी कार्यालय में आयोजित पत्रकारवार्ता में कहा कि दिल्ली सरकार ने गत 3 मार्च को मजदूरों और शिक्षकों के हित में बड़ा फैसला लिया है, जहां मजदूरी अधिनियम के तहत श्रमिकों की मजदूरी 37% बड़ा दी गई है। इस फैसले से वहां न्यूनतम मजदूरी 513 रुपए हो गई है, वहीं प्रदेश में यह 267 रुपए ही है। अन्य संवर्गों की मजदूरी में भी अंतर है। इसे देखते हुए मप्र सरकार यहां मजदूरी को दोगुना करे।
प्रदेश में अतिथि शिक्षकों की स्थिति बद्तर है, उन्हें 100 रुपए दिए जा रहे हैं, जबकि दिल्ली में 1000 व 1500 रुपए प्रतिदिन है। अग्रवाल ने कहा कि मजदूर तथा शिक्षकों की आय में बढ़ोतरी की अपेक्षा शिवराज-मोदी सरकार से नहीं की जा सकती, क्योंकि केंद्र व राज्य की सरकारों की नीतियां उद्योगपतियों के पक्ष में हैं।
hin_Deva hin_Deva hin_Deva